b'\n_START_ARTICLE_\nVapaat sis\xc3\xa4ll\xc3\xb6t\n_START_PARAGRAPH_\nVapaat sis\xc3\xa4ll\xc3\xb6t ovat mit\xc3\xa4 tahansa teoksia, taideteoksia tai muuta luovaa sis\xc3\xa4lt\xc3\xb6\xc3\xa4, joka ei merkitt\xc3\xa4v\xc3\xa4sti rajoita ihmisten vapauksia k\xc3\xa4ytt\xc3\xa4\xc3\xa4 sis\xc3\xa4lt\xc3\xb6\xc3\xa4, jakaa sen kopioita, muokata tai jakaa muokattuja teoksia. Vapaat sis\xc3\xa4ll\xc3\xb6t poikkeavat avoimista sis\xc3\xa4ll\xc3\xb6ist\xc3\xa4 siten, ett\xc3\xa4 niit\xc3\xa4 voi aina muokata. Avoimissa sis\xc3\xa4ll\xc3\xb6iss\xc3\xa4 ei v\xc3\xa4ltt\xc3\xa4m\xc3\xa4tt\xc3\xa4 ole t\xc3\xa4t\xc3\xa4 oikeutta._NEWLINE_Vapaa sis\xc3\xa4lt\xc3\xb6 kattaa kaikki vapaasti yleisess\xc3\xa4 k\xc3\xa4yt\xc3\xb6ss\xc3\xa4 olevat (eli public domainissa olevat) teokset, sek\xc3\xa4 ne tekij\xc3\xa4noikeuden alaiset teokset, joiden lisenssi kunnioittaa yll\xc3\xa4 mainittuja vapauksia. Koska tekij\xc3\xa4noikeuslaki antaa tekij\xc3\xa4lle tai tekij\xc3\xa4noikeuden haltijalle yksinoikeuden teostensa k\xc3\xa4ytt\xc3\xb6\xc3\xb6n, tekij\xc3\xa4noikeuden alaiset sis\xc3\xa4ll\xc3\xb6t on nimenomaisesti julistettava vapaiksi, yleens\xc3\xa4 viittaamalla tai liitt\xc3\xa4m\xc3\xa4ll\xc3\xa4 teokseen lisenssitiedot.'